EkBass/fiwiki-20250220-pages-articles huggingface dataset:
Burkini

Burkini on musliminaisten käyttämä koko vartalon peittävä uimapuku. Burkini on uimapuku, joka peittää koko vartalon lukuun ottamatta kasvoja, käsiä ja jalkoja. Aheda Zanettin yritys Ahiida omistaa tavaramerkit sanoihin burgini ja burkini, mutta tavaramerkeistä on tullut yleiskäsite tarkoittamaan myös muita vastaavia siveyttä korostavia uimapukuja. Islamilaisia uimapukuja myyvät ainakin Veilkini ja MyCozzie -tuotemerkit. Burkinit nousivat kansainvälisen keskustelun kohteeksi vuonna 2016, kun osa ranskalaisista kunnista kielsi burkinin käytön uimarannoillaan. ==Reaktiot== ===Marokko=== Vuonna 2014 Marokon turistikeskuksissa jotkut yksityiset uimapaikat kielsivät burkinin käytön, vedoten hygieniasyihin. Tätä eräs maan poliitikko paheksui kansalaisten uskonnonvapauteen puuttumiseksi. ===Ranska=== Burkinin käyttökielto nähdään toisinaan osana Ranskan tunnuksettomuuden (laïcité) periaatetta, jossa uskonnollisten symbolien käyttäminen valtion kouluissa ja muissa julkisissa tiloissa on kielletty. Burkini-kieltoa on perusteltu myös turvallisuussyillä ja Ranskassa tapahtuneiden terrori-iskujen aiheuttamalla epävarmuudella. Arvostelijat pitävät kieltoa kuitenkin perustuslain vastaisena. Maan korkein hallinto-oikeus määräsi vuonna 2016 Välimeren rannalla sijaitsevan Villeneuve-Loubet’n kaupungin burkinikiellon toistaiseksi lykättäväksi. Sittemmin muista kaupungeista ainakin Nizza, Cannes, Frejus ja Roquebrune kumosivat burkinikieltonsa. Kesäkuussa 2019 Grenoblen kaupunki sulki kaksi julkista uimalaansa hengenpelastajien pyynnöstä, koska he eivät kokeneet kykenevänsä tarpeeksi huolehtimaan ihmisten turvallisuudesta. Sillä aikaisemmin ryhmä burkinikieltoa vastustavia aktivisteja oli protestoinut kaupungin uimaloissa paikallista burkinikieltoa vastaan. ===Saksa=== Joulukuussa 2018 Koblenzin kaupunki äänesti burkinikiellon puolesta. Tätä päätöstä vastaan noin 70 poliittista aktivistia järjesti mielenosoituksen. ===Suomi=== Suomessa keskustelu burkinin käytöstä nousi mediaan kun yhdenvertaisuusvaltuutettuna toimiva Kirsi Pimiä suositteli burkinin sallimista julkisissa uimahalleissa ja yksityisten peseytymistilojen rakentamista muslimeille. == Katso myös == * Islam ja naiset ==Lähteet== Luokka:Islam ja naiset Luokka:Islamiin liittyvät kiistat Luokka:Uimapuvut
Mirjam Tuokkola

Mirjam Tuokkola (s. 7. helmikuuta 1997) on teuvalainen jousiampuja, joka edustaa Teuvan Jousiampujat -seuraa. Vuonna 2012 hän sai tyttöjen sarjan hopeaa Val d’Isèressä järjestetyissä jousiammunnan MM-kilpailuissa. Vuoden 2014 Nuorten olympialaisissa hän sijoittui tyttöjen sarjassa 17:nneksi ja parikilpailussa pronssilleMirjam Tuokkola . FITA World Archery Biography. Viitattu 23.1.2016. kanadalaisen Eric Petersin parina. Vuonna 2016 Espanjasta EM- kultaa IFAAN sisäammunassa. vuonna 2015 Virosta ja 2017 Romaniasta IFAAN sisäammunnassa MM-kultaa. == Lähteet == Luokka:Vuonna 1997 syntyneet Luokka:Suomalaiset jousiampujat Luokka:Elävät henkilöt
Monster Strike

Monster Strike ( Monsutā Sutoraiku) on MIxin kehittämä fysiikkapulmapeli, joka yhdistelee elementtejä roolipeleistä, strategiapeleistä ja yhteistyömoninpeleistä. Peli on julkaistu iOS- ja Android-alustoille. Pelin kehittämiseen osallistui myös Yoshiki Okamoto. Japanissa pelin nimi on usein lyhennetty muotoon MonSt ( Monsuto). Kesäkuussa 2015 pelin päivittäinen tuotto oli 4,2 miljoonaa dollaria. Perinteisempi roolipeliversio pelistä, RPG Monster Strike, julkaistiin Nintendo 3DS:lle joulukuussa 2015. == Lähteet == == Aiheesta muualla == * モンスターストライク(モンスト)公式サイト * Monster Strike official site Luokka:Pulmapelit Luokka:Android-pelit Luokka:IOS-pelit Luokka:Nintendo 3DS -pelit Luokka:Seulonnan keskeiset artikkelit Luokka:Vuoden 2013 videopelit
Mehdi Zeffane

Mehdi Zeffane (s. 19. toukokuuta 1992 Sainte-Foy-lès-Lyon, Ranska) on algerialainen jalkapalloilija, joka edustaa Ranskan pääsarjassa Ligue 1:ssä pelaavaa Rennesiä. Pelipaikaltaan Zeffane on oikea laitapuolustaja. Zeffane nousi Lyonin junioreista kakkosjoukkueeseen kesällä 2011 ja edustusjoukkueeseen seuraavana kesänä. Hän pelasi ensimmäisen ottelunsa Ligue 1:ssä 28. syyskuuta 2013, kun Lyon pelasi kotonaan maalittoman tasapelin Lilleä vastaan. Yhteensä Zeffane pelasi kaudella 2013–2014 kahdeksan ja kaudella 2014–2015 neljä pääsarjaottelua. Elokuussa 2015 hän siirtyi samassa sarjassa pelaavaan Rennesiin. Zeffane teki ensimmäisen pääsarjamaalinsa 22. elokuuta 2015 juuri Lyonia vastaan, kun Rennes voitti vieraskentällä 2–1. Algerian maajoukkueessa Zeffane on pelannut vuodesta 2014 lähtien. Hän oli mukana Afrikan-mestaruuskilpailuissa Päiväntasaajan Guineassa 2015, muttei päässyt kentälle. Hän kuului joukkueeseen myös Afrikan-mestaruuskilpailuissa 2019, missä Algeria voitti kultaa. == Lähteet == Luokka:Algerialaiset jalkapalloilijat Luokka:Vuonna 1992 syntyneet Luokka:Elävät henkilöt
Kostlova

Kostlova (myös Koslova, ) on entinen kylä Leningradin alueen Lomonosovin piirin Kaprion kunnassa Venäjällä. Se sijaitsi Länsi-Inkerin ylängön pohjoisreunalla viitisen kilometriä Kapriosta koilliseen. Kaprion ujestin Kargalin pogostaan kuulunut Kostlovan kylä mainitaan Novgorodin Vatjan viidenneksen verokirjassa vuonna 1499/1500. Sen nimitys perustuu muinaisvenäläiseen henkilönimeen Gostilo. Peter von Köppenin mukaan vuonna 1848 kylässä asui 293 vatjalaista ja 46 äyrämöistä. Kostlova oli itäisin tunnettu vatjalaiskylä. Myöhemmin se mainitaan suomalais-venäläisenä sekakylänä. Luterilaiset kuuluivat Kaprion ja ortodoksit Klopitsan seurakuntaan. Kylän talonpojat olivat 1860-luvulle saakka tilanomistajan maaorjia. Vuonna 1862 Kostlovassa oli 45 taloa ja 253 asukasta . Kylässä oli tsasouna ja Pietarin löytölastenhuoneen ylläpitämä koulu. Neuvostoaikana Kostlova kuului aluksi kyläneuvostona Kaprion volostiin. Vuonna 1928 se liitettiin Kaprion kyläneuvostoon. ==Lähteet== Luokka:Kaprion kylät Luokka:Lomonosovin piiri Luokka:Vatjalaiset
The Priceline Group

The Priceline Group (vuoteen 2014 Priceline.com LLC) on yhdysvaltalainen pörssiyhtiö, joka omistaa matkailualan verkkopalvelut Booking.com, Priceline.com, Agoda, Kayak, Rentalcars.com ja OpenTable. Yhtiö toimii verkossa maailmanlaajuisesti yli 40 kielellä. Sen osake noteerataan Nasdaq- pörssissä ja on osa Nasdaq-100- ja S&P; 500 -osakeindeksejä. Pricelinen markkinaosuus Yhdysvaltojen hotellivarauksista oli elokuussa 2015 noin 20 prosenttia. Toiseksi suurin oli vasta fuusioitunut Expedia-Orbitz.Kessler, Aaron M. & Weed, Julie: Hotels Fight Back Against Sites Like Expedia and Priceline, The New York Times 31.8.2015. Viitattu 23.1.2016. Priceline on Euroopassa vahva erityisesti Saksassa, jossa sen Booking.com on noussut suurimmaksi hotellihakupalveluksi ohi saksalaisen HRS:n ja amerikkalaisen Expedian.Tuomaa, Jussi: Saksa viheltää matkailuportaalien monopolipelin poikki, Taloussanomat 23.1.2016. ==Historiaa== Hotellihakusivusto Priceline.com aloitti vuonna 1997 konseptilla, jossa asiakkailla oli mahdollisuus pyrkiä halvimpaan hintaan tekemällä tarjouksia majoituspalvelujen ostamisesta. Vuonna 1999 Priceline listautui Nasdaq-pörssiin ja teki kaikkien aikojen ennätyksen nousemalla ensimmäisenä päivänä pörssiarvoltaan 12,9 miljardin dollarin arvoiseksi. Tuolloin Priceline yritti laajentaa Name Your Own Price -ostotarjouskonseptiaan myös elintarvikkeisiin, polttoaineisiin, autoihin ja asuntolainoihin, mutta strategiasta luovuttiin vuonna 2000. Yhtiö oli lähellä konkurssia, mutta teki vuoden 2001 toisella neljänneksellä historiansa ensimmäisen voitollisen tuloksen.Mannila, Marko: Priceline voitolliseksi ensimmäistä kertaa, IT-viikko 1.8.2001. Viitattu 23.1.2016.Mannila, Marko: Priceline sulki bensan ja elintarvikkeet online- sivuiltaan, Tivi 7.10.2000. Viitattu 23.1.2016. Priceline alkoi sitten kasvaa yritysostoin matkailualalla. Vuonna 2004 se osti enemmistön Travelwebistä ja Active Hotelsista. Vuonna 2005 se osti Booking.comin, vuonna 2007 Aasian markkinoilla vahvan Agodan ja vuonna 2010 autonvuokrausalan hakupalvelu TravelJigsaw’n, joka toimii nyt nimellä rentalcars.com. Vuonna 2013 Priceline osti metahakukone Kayakin ja seuraavana vuonna ravintolavaraussivusto OpenTablen. ==Lähteet== Luokka:Yhdysvaltalaiset pörssiyhtiöt Luokka:Matkatoimistot Luokka:Yhdysvaltalaiset verkkokaupat
Renato Sanches

Renato Júnior Luz Sanches (s. 18. elokuuta 1997 Lissabon) on portugalilainen jalkapalloilija, joka edustaa portugalilaista Benficaa lainalla ranskalaisseura Paris Saint-Germainista. Pelipaikaltaan Sanches on keskikenttäpelaaja. Hän kuuluu myös Portugalin jalkapallomaajoukkueeseen, jonka mukana hän voitti Euroopan-mestaruuden vuonna 2016. == Ura == === Seurajoukkueura === Sanches on Benfican kasvatti. Hän debytoi seuran kakkosjoukkueen paidassa vuonna 2014. Seuran edustusjoukkueen paidassa Primeira Ligassa Sanches teki debyyttinsä lokakuussa 2015 CD Tondelaa vastaan. Seuraavassa kuussa hän teki debyyttinsä Mestarien liigassa FC Astanaa vastaan. Joulukuussa 2015 Sanches teki uransa avausmaalin Académica de Coimbran verkkoon.Hän pelasi Primeira Ligassa 24 ottelua ja teki kaksi maalia Benfican voittaessa liigamestaruuden kaudella 2015–2016. Benfican voittamassa Taça da Ligassa hän pelasi kaikissa viidessä ottelussa. 10\. toukokuuta 2016 Sanches siirtyi Bayern Müncheniin 35 miljoonan euron siirtosummalla. Hän teki debyyttinsä seurassa 9. syyskuuta 2016 Schalkea vastaan. Kaudeksi 2017–2018 Sanches siirtyi lainalle Englannin Valioliigan Swansea Cityyn, jossa pelasi 12 valioliigaottelua. Bayernissa hän pelasi kaikkiaan 35 ottelua Bundesliigassa ja 12 peliä Mestarien liigassa. Hän teki yhden maalin kummassakin kilpailussa. Hän voitti Saksan-mestaruuden 2017 ja 2019, Saksan cupin 2019 ja DFL- Supercupin 2017. Sanches siirtyi ranskalaiseen Lilleen elokuussa 2019. Hän pelasi seurassa kolmen kauden aikana 67 Ligue 1:n ottelua ja teki kuusi maalia. Kaudella 2020–2021 Lille voitti Ranskan-mestaruuden ja Sanchez teki 23 pelaamassaan liigaottelussa yhden maalin. Hän pelasi Lillen-vuosinaan Mestarien liigassa kymmenen ja Eurooppa-liigassa neljä ottelua. Sanchez siirtyi saman maan Paris Saint-Germainiin 15 miljoonan euron siirtosummalla elokuussa 2022. Tulokaskaudellaan hän teki 23 liigaottelussa kaksi maalia PSG:n voittaessa mestaruuden. Mestarien liigassa hän pelasi kolme ottelua. Sanchez pelasi kauden 2023–2024 lainalla AS Romassa. Hän pelasi Serie A:ssa seitsemässä ottelussa, joissa hän teki yhden maalin, ja Eurooppa-liigassa viidessä ottelussa. === Maajoukkueura === Sanches on edustanut Portugalia nuorten maajoukkuetasolla. Vuonna 2014 hän oli mukana alle 17-vuotiaiden Euroopan-mestaruuskilpailuissa, jossa hän teki yksi maalin (Skotlantia vastaan). Portugalin jalkapallomaajoukkueessa Sanches teki debyyttinsä 25. maaliskuuta 2016 ystävyysottelussa Bulgariaa vastaan. Ensimmäisen maalin maajoukkueessa hän teki 30. kesäkuuta 2016 EM-kisojen puolivälieräottelussa Puolaa vastaan. Vuoden 2016 Euroopan-mestaruuskilpailuissa Sanches pelasi mestaruuden voittaneessa joukkueessa. Hänet nimettiin turnauksen parhaaksi nuoreksi pelaajaksi. Kesän 2021 Euroopan-mestaruuskilpailuissa Sanches pelasi joukkueensa kaikki neljä ottelua mutta on sen jälkeen pelannut vain kaksi maaottelua marraskuussa 2021. == Lähteet == == Aiheesta muualla == Luokka:Portugalilaiset jalkapalloilijat Luokka:Jalkapallon Euroopan mestarit Luokka:Vuonna 1997 syntyneet Luokka:Elävät henkilöt
Betatroni

Betatroni on hiukkaskiihdytintyyppi. Rakenteeltaan se on eräänlainen muuntaja, jonka toisiokääminä on toruksen muotoinen tyhjiöputki. Ensiökelassa kulkeva vaihtovirta kiihdyttää elektroneja tyhjiöputkessa. Betatroni oli ensimmäinen keskeinen suuri-energisiä elektroneja tuottava laite. Betatronin idea kehitti Rolf Widerøe, mutta hän ei onnistunut toimivan laitteen valmistuksessa. Ensimmäisen toimivan betatronin kehitti 1935 Max Steenbeck Saksassa. Merkittävää jatkokehitystä teki Yhdysvalloissa Illinois’n yliopistossa professori Donald Kerst 1940-luvulla. Kerst kollegoineen tutki betatronilla röntgensäteilyn tunkeutumista ihmiskudokseen, mikä loi pohjaa säteilylähteiden käytölle syöpähoidoissa. == Lähteet == == Aiheesta muualla == * Donald Kerst ja ”Superröntgenkone” Luokka:Hiukkaskiihdyttimet
Emil Forsberg

Emil Peter Forsberg (s. 23. lokakuuta 1991 Sundsvall, Ruotsi) on ruotsalainen jalkapalloilija, joka edustaa MLS:ssä pelaavaa yhdysvaltalaista New York Red Bullsia. Hän pelasi yhdeksän vuoden ajan saksalaisseura RB Leipzigissa. Pelipaikaltaan Forsberg on vasen laitalinkki. == Seurajoukkueura == Forsberg nousi GIF Sundsvallin junioreista edustusjoukkueeseen kaudeksi 2009 ja pelasi ensimmäisen sarjaottelunsa 10. toukokuuta 2009, kun joukkue pelasi kotonaan 1–1-tasapelin Qviding FIF:n kanssa. Kausina 2009–2011 hän pelasi seurassa yhteensä 76 Superettanin ottelua ja teki niissä 18 maalia. Kaudella 2011 hän oli saavuttamassa nousua Allsvenskaniin. Ensimmäisen pääsarjaottelunsa Forsberg pelasi 31. maaliskuuta 2012, kun GIF Sundsvall hävisi kotonaan Kalmar FF:lle 0–1. Ensimmäisen pääsarjamaalinsa hän teki 21. heinäkuuta 2012, kun GIF Sundsvall voitti kotonaan Mjällby AIF:n 3–1. Yhteensä Forsberg teki kaudella 2012 kuusi maalia 21 pääsarjaottelussa.Emil Forsberg Soccerway-sivustolla Kaudeksi 2013 toinen Allsvenskan-seura Malmö FF hankki Forsbergin 290 000 eurolla. Hän nousi heti runkopelaajaksi pelaten ensimmäisenä kautenaan 28 sarjaottelua ja tehden viisi maalia. Kaudella 2014 Forsberg teki 29 sarjaottelussa 14 maalia. Malmö FF voitti Ruotsin-mestaruuden ja Ruotsin supercupin molempina kausina. Forsberg siirtyi toisen Malmö-kautensa jälkeen Saksan 2. Bundesliigaan RB Leipzigiin 3,7 miljoonan euron siirtosummalla tammikuussa 2015. Hän pelasi toisella sarjatasolla puolentoista vuoden aikana 46 sarjaottelua, joissa teki kahdeksan maalia. Leipzigin noustua Bundesliigaan 2016 hän on kauden 2022–2023 loppuun mennessä pelannut 183 pääsarjaottelua, joissa hän on tehnyt 38 ja syöttänyt 45 maalia. Mestarien liigan 35 ottelussa hän on viimeistellyt kymmenen maalia. Eurooppa-liigassa hän on pelannut kymmenen ottelua ja tehnyt kaksi maalia. Hän voitti Saksan cupin 2022 ja 2023. == Maajoukkueura == Forsberg edusti Ruotsia alle 19-vuotiaiden EM-kilpailuissa Ranskassa 2010 pelaten kolme ottelua. A-maajoukkueessa hän pelasi ensimmäisen ottelunsa Moldovaa vastaan tammikuussa 2014.Emil Forsberg National Football Teams -sivustolla Ensimmäisen arvokilpailujen karsintaottelunsa hän pelasi EM-karsinnassa Liechtensteinia vastaan lokakuussa 2014. Ensimmäisen maaottelumaalinsa hän teki EM-jatkokarsinnassa Tanskaa vastaan marraskuussa 2015. Forsberg pelasi Ruotsin kaikki kolme ottelua EM-kilpailuissa 2016 sekä viisi ottelua MM-kilpailuissa 2018, joissa hän teki voittomaalin neljännesvälieräottelussa Sveitsiä vastaan. Kesän 2021 EM-kilpailujen alkulohkossa hän teki maalin Slovakiaa ja kaksi maalia Puolaa vastaan sekä tappiollisessa neljännesvälierässä maalin Ukrainaa vastaan. Hän pelasi kisoissa Ruotsin kaikki neljä ottelua. Hän on pelannut 22 MM-karsintaottelua, joissa on tehnyt kuusi ja syöttänyt kaksi maalia, sekä 23 EM-karsintaottelua, joissa on viimeistellyt neljä ja alustanut viisi maalia. == Saavutukset == Malmö FF * Allsvenskan: 2013, 2014 * Ruotsin supercup: 2013, 2014 RB Leipzig * Saksan cup: 2022, 2023 == Lähteet == == Aiheesta muualla == Luokka:Ruotsalaiset jalkapalloilijat Luokka:Vuonna 1991 syntyneet Luokka:Elävät henkilöt
Sam Oldham

Sam Joshua Oldham (s. 17. helmikuuta 1993 Nottingham) on brittiläinen telinevoimistelija. 168 senttimetriä pitkä ja 62 kilogrammaa painava Oldham edustaa Loughborough Studentsia.https://database.fig- gymnastics.com/public/gymnasts/biography/30583/false?backUrl= Hänen valmentajanaan toimii Andrei Popov. Oldham saavutti joukkuekilpailun pronssia vuoden 2012 kesäolympialaisista Lontoosta.http://www.sports- reference.com/olympics/athletes/ol/sam-oldham-1.html Hän kilpaili myös henkilökohtaisissa lajeissa ilman menestystä. EM-kilpailuista Oldhamilla on kolme hopeaa rekiltä ja yksi hopea joukkuekilpailusta. Vuoden 2014 Kansainyhteisön kisoissa Glasgow'ssa Oldham kilpaili Englannin edustajana saavuttaen kultaa joukkuekilpailusta. Oldham saavutti kultaa rekiltä ja hopeaa hevoselta vuoden 2010 nuorten kesäolympialaisista. Vuoden 2009 Euroopan nuorten kesäolympiafestivaaleilta Tampereelta Oldham voitti kaksi kultaa. == Lähteet == == Aiheesta muualla == Luokka:Brittiläiset telinevoimistelijat Luokka:Brittiläiset olympiamitalistit Luokka:Vuonna 1993 syntyneet Luokka:Elävät henkilöt
Virpi Horttana

Virpi Liisa Anneli Horttana (s. 1965) on suomalainen taitoluisteluvalmentaja. Hän on valmentanut muiden muassa Laura Lepistöä, Jenni Vähämaata, Viveca Lindforsia, Matthias Versluis’ta, Emmi Peltosta sekä Linnea Cederiä. Horttana aloitti luistelun 8-vuotiaana ja kilpaili SM-tasolla. Hän on valmentanut Espoon Jäätaitureissa vuodesta 1987 ja ollut päätoiminen valmentaja vuodesta 1992. Vuonna 2008 Suomen Valmentajat ry palkitsi Horttanan vuoden parhaana yksilölajien naisvalmentajana. Vuonna 2011 hän sai Suomen opetus- ja kulttuuriministeriön ansiomitalin kultaisin ristein. Horttana on palkittu vuoden valmentajana Ragnar Wikström Trofé -kiertopalkinnolla kahdeksan kertaa. ==Lähteet== ==Aiheesta muualla== * YouTube: Virpi Horttana - Laura Lepistön valmentajana koko matka menestykseen Olympic Team Finland. 11.1.2011. Luokka:Suomalaiset taitoluisteluvalmentajat Luokka:Vuonna 1965 syntyneet Luokka:Elävät henkilöt
Meriurut

thumb Meriurut (kroatiaksi Morske orgulje) on arkkitehtoninen teos Zadarissa Kroatiassa. Kokeellinen musiikkisoitin soi, kun meren aallot saavat aikaan äänen pilleissä, jotka sijaitsevat marmoriportaiden alla. ==Historia== Kun Zadarin kaoottinen jälleenrakentaminen alkoi toisen maailmansodan jälkeen, rakennettiin rantaan ainoastaan yksitoikkoista betonimuuria, jotta kaupunki saataisiin nopeasti kuntoon. Arkkitehti Nikola Bašić suunnitteli urut Zadarin vanhankaupungin bulevardin (Nova riva) elävöittämiseksi. Bulevardi avattiin 15. huhtikuuta 2005. Meren aallot vaikuttavat urkujen alla ja synnyttävät satunnaisia mutta harmonisia ääniä. Veteen johtavat marmoriportaat lisättiin myöhemmin. Mekanismi perustuu polyeteenistä valmistettujen putkien kykyyn resonoida aaltojen ja tuulen vaikutuksesta. Meriurut ovat houkutelleet Zadariin matkailijoita, ja ne ovat kaupungin tunnetuimpia nähtävyyksiä. Vuonna 2006 teos sai European Prize for Urban Public Space -palkinnon. == Lähteet == == Aiheesta muualla == Luokka:Kroatian rakennukset ja rakennelmat
Clemens

Clemens voi tarkoittaa seuraavia: * Clemens, Klemens, miehen etunimi, myös useiden paavien nimi * Clemens, sukunimenä: ** Adelaide Clemens (s. 1989), australialainen näyttelijä ** Jacobus Clemens non Papa (1510–1555), flaamilainen säveltäjä ** Josef Clemens (s. 1947), saksalainen katolinen piispa ** Samuel Clemens, Mark Twain (1835–1910), yhdysvaltalainen kirjailija
Nuijamies

Nuijamies tarkoittaa seuraavia asioita: * nuijamies, nuijasotaan osallistunut talonpoika * nuijamies eli villimies, vaakunahahmo ** Lapin läänin vaakuna ** Lappeenrannan vaakuna * Nuijamies, Elokuva Luotolan elokuvateatteri Lappeenrannassa ** Kulttuuritila Nuijamies, vanhassa elokuvateatterissa toimiva kulttuuritila * Nuijamies, Mikkelin kaupunginosa.
Rauha Hammar

Rauha Hammar (15. helmikuuta 1878 Uudenkaupungin maaseurakunta – 11. huhtikuuta 1965 Helsinki) oli suomalainen lääkäri. Hän valmistui lääketieteen lisensiaatiksi 1908 ja väitteli 1910 lääketieteen ja kirurgian tohtoriksi Berliinin Friedrich-Wilhelms-Universitätissä. Väitöskirja on nimeltään Über doppelseitige Posticuslähmung als frühsymtom der Tabes dorsalis. Hän erikoistui myöhemmin laulufysiologiaan ja kirjoitti alalta useita teoksia. Lääketieteen opintojen ohella Hammar opiskeli laulua, ja opiskellessaan vuodesta 1909 lääketiedettä Saksassa hän perehtyi laulun fysiologiaan tieteelliseltä kannalta. Hammar kirjoitti laajat julkaisemattomat muistelmat, joita Arno Forsius on käyttänyt lähteenä artikkelissaan. ==Teokset== * Über doppelseitige Posticuslähmung als Frühsymptom der Tabes dorsalis. Berlin : [Tekijä], 1910. Väitöskirja Friedrich-Wilhelms-Universität zu Berlin. * Die Physiologie der oberen Luftwege für den Gesang. Helsingfors : [s.n.], 1916. * Suurten säveltäjien lauluja : saksalaiset mestarit ovat säveltäneet suomen kielelle. Helsinki : Tekijä, 1919. * Laulufysiologian perusteet. Jyväskylä : Gummerus, 1938. * Nimikalenteri. Helsinki : Tekijä, 1942–1949. * Laulufysiologian täydennetyt perusteet. Hämeenlinna : Karisto, 1962. * Valiolauluja. Hämeenlinna : Karisto, 1963. == Lähteet == Luokka:Suomalaiset lääkärit Luokka:Vuonna 1878 syntyneet Luokka:Vuonna 1965 kuolleet
Ojala (Tampere)

Ojala on Tampereen kantakaupungin koillisosassa sijaitseva kaupunginosa. Naapurikaupunginosia ovat mm. Olkahinen, Risso, Atala ja Kumpula ja idässä Kangasalan tuleva Lamminrahkan asuinalue. Tuleva asuinalue on osa Kangasalan ja Tampereen yhteistä projektia, jossa Kangasala rakentaa Lamminrahkan asuinalueen. Lamminrahkan puolelle on määrä rakentaa mm. koulu ja muita palveluita. Ojala kuului ennen vuotta 2002 Olkahisen tilastoalueeseen. Alueelle rakennetaan 2010-luvun lopulta lähtien asuntoja noin 5 000 asukkaalle ja Lamminrahkan puolelle 8 000:lle. Joukkoliikenne Ojalaan on suunniteltu Risson ja Lamminrahkan kautta. ==Lähteet== == Aiheesta muualla == * Lamminrahkan ja Ojalan rakentaminen alkaa (aamulehti.fi 22.1.2016) Luokka:Tampereen tilastoalueet Luokka:Ojala (suunnittelualue)
Friedrich-Wilhelms-Universität

Friedrich-Wilhelms-Universität viittaa seuraaviin Saksan yliopistoihin, jotka on nimetty ne perustaneen Preussin kuninkaan Fredrik Vilhelm III:n mukaan. * Bonnin yliopisto oli nimeltään Rheinische Friedrich-Wilhelms-Universität vuodesta 1818 * Berliinissä toimi yliopisto Friedrich-Wilhelms-Universität 1828–1946, Humboldt-yliopisto * Schlesische Friedrich-Wilhelms-Universität zu Breslau 1811–1945, Breslaun yliopisto
Adam Tambellini

Adam Tambellini (s. 1. marraskuuta 1994 Edmonton, Alberta, Kanada) on kanadalainen jääkiekkoilija, joka pelaa Sveitsin pääsarjassa National League- joukkue HC Davosissa. Tambellini on Edmonton Oilersin entisen toimitusjohtaja Steve Tambellinin poika. Hänen veljensä Jeff pelaa myös jääkiekkoa Tampa Bay Lightningin organisaatiossa. == Ura == Tambellini on New York Rangersin kolmannen kierroksen varaus vuodelta 2013. 10\. maaliskuuta 2015 Tambellini solmi tulokassopimuksen Rangersin kanssa. Hän pelasi kauden 2015–2016 AHL- seura Hartford Wolf Packin riveissä. == Tilastot == 2013–2014 Univ. of North Dakota NCAA 16 2 2 4 31 – – – – – Calgary Hitmen WHL 31 17 22 39 10 6 5 4 9 2 2014–2015 Calgary Hitmen WHL 71 47 39 86 30 16 13 13 26 10 2015–2016 Hartford Wolf Pack AHL 74 17 15 32 24 – – – – – 2016–2017 Hartford Wolf Pack AHL 68 13 22 35 22 – – – – – 2017–2018 Hartford Wolf Pack AHL 69 16 16 32 20 – – – – – 2018–2019 Belleville Senators AHL 72 13 19 32 18 – – – – – 2019–2020 Modo Hockey Allsvenskan 37 28 35 63 51 – – – – – 2020–2021 Rögle BK SHL 37 15 13 28 14 14 6 4 10 6 2021–2022 Rögle BK SHL 39 24 19 43 6 11 4 6 10 2 2022–2023 Rögle BK SHL 49 23 23 46 14 8 0 4 4 0 2023–2024 Rögle BK SHL 51 11 19 30 14 10 2 2 4 4 4 kautta yhteensä AHL 283 59 72 131 84 – – – – – 4 kautta yhteensä SHL 176 73 74 147 48 43 12 16 28 12 == Lähteet == * * * === Viitteet === Luokka:Kanadalaiset jääkiekkoilijat Luokka:New York Rangersin varaamat pelaajat Luokka:Vuonna 1994 syntyneet Luokka:Elävät henkilöt
Marek Hrivík

Marek Hrivik (s. 28. elokuuta 1991 Čadca, Tšekkoslovakia) on slovakialainen jääkiekkoilija, joka pelaa SHL-joukkue Leksands IF:ssä. Hrivik voitti President's Cupin kaudella 2009–2010 QMJHL:ssä Moncton Wildcatsin paidassa. 30\. toukokuuta 2012 Hrivik solmi kolmivuotisen tulokassopimuksen New York Rangersin kanssa. Hän teki vuoden jatkosopimuksen seuran kanssa 10. heinäkuuta 2015. Hän debytoi NHL:ssä 21. helmikuuta 2016 ja pelasi kauden aikana 5 NHL- ottelua. == Tilastot == 2008–2009 HK Orange 20 Slovakia 34 8 6 14 10 – – – – – 2009–2010 Moncton Wildcats QMJHL 66 26 29 55 14 21 5 12 17 8 2010–2011 Moncton Wildcats QMJHL 59 38 41 79 18 4 0 6 6 11 2011–2012 Moncton Wildcats QMJHL 54 29 41 70 8 4 1 2 3 0 Connecticut Whale AHL 8 1 0 1 0 9 5 4 9 10 2012–2013 Connecticut Whale AHL 40 7 19 26 10 – – – – – 2013–2014 Hartford Wolf Pack AHL 74 13 14 27 22 – – – – – 2014–2015 Hartford Wolf Pack AHL 72 12 21 33 12 15 3 6 9 6 2015–2016 New York Rangers NHL 5 0 1 1 0 – – – – – Hartford Wolf Pack AHL 68 12 29 41 18 – – – – – 2016–2017 New York Rangers NHL 16 0 2 2 2 – – – – – Hartford Wolf Pack AHL 56 16 24 40 12 – – – – – 2017–2018 Calgary Flames NHL 3 0 0 0 0 – – – – – Stockton Heat AHL 32 11 19 30 8 – – – – – 2018–2019 Vitjaz Podolsk KHL 26 8 7 15 4 – – – – – 2019–2020 Leksands IF SHL 46 12 18 30 12 – – – – – 2020–2021 Leksands IF SHL 44 14 37 51 26 4 0 2 2 2 2021–2022 Torpedo Nižni Novgorod KHL 44 9 14 23 16 – – – – – Leksands IF SHL 11 3 3 6 0 3 1 1 2 2 2022–2023 Leksands IF SHL 23 2 12 14 4 3 0 0 0 0 7 kautta yhteensä AHL 350 72 126 198 82 24 8 10 18 16 4 kautta yhteensä SHL 124 31 70 101 42 10 1 3 4 4 3 kautta yhteensä NHL 24 0 3 3 2 – – – – – 2 kautta yhteensä KHL 70 17 21 38 20 – – – – – == Lähteet == * * * === Viitteet === Luokka:Slovakialaiset jääkiekkoilijat Luokka:Leksands IF:n pelaajat Luokka:Slovakialaiset olympiamitalistit Luokka:Vuonna 1991 syntyneet Luokka:Elävät henkilöt
Tyler Brown

Tyler G. Brown (s. 7. helmikuuta 1990 Wasaga Beach, Ontario, Kanada) on kanadalainen jääkiekkoilija, joka pelaa AHL-joukkue Hartford Wolf Packissa. == Ura == Brown solmi 2. maaliskuuta 2011 kolmen vuoden mittaisen tulokassopimuksen Philadelphia Flyersin kanssa pelattuaan ennen tätä neljän kauden ajan juniorikiekkoa Plymouth Whalersissa. Kauden 2013–2014 jälkeen Flyers ei tarjonnut Brownille jatkosopimusta, jonka seurauksena hänestä tuli vapaa pelaaja. 5. syyskuuta 2014 ECHL-joukkue Greenville Road Warriors teki hänen kanssaan sopimuksen. == Tilastot == 2007–2008 Plymouth Whalers OHL 38 1 5 6 13 3 0 1 1 2 2008–2009 Plymouth Whalers OHL 49 8 13 21 18 11 1 2 3 0 2009–2010 Plymouth Whalers OHL 66 14 25 39 28 9 2 1 3 2 2010–2011 Plymouth Whalers OHL 67 25 32 57 44 11 3 11 14 8 2011–2012 Adirondack Phantoms AHL 71 8 9 17 28 – – – – – 2012–2013 Adirondack Phantoms AHL 55 3 3 6 30 – – – – – 2013–2014 Adirondack Phantoms AHL 56 3 6 9 14 – – – – – 2014–2015 Greenville Road Warriors ECHL 33 12 6 18 12 – – – – – Hartford Wolf Pack AHL 37 7 7 14 10 15 1 1 2 2 2015–2016 Hartford Wolf Pack AHL 65 4 9 13 20 – – – – – 2016–2017 Greenville Swamp Rabbits ECHL 48 4 17 21 18 6 3 1 4 0 5 kautta yhteensä AHL 284 25 34 59 102 15 1 1 2 2 2 kautta yhteensä ECHL 81 16 23 39 30 6 3 1 4 0 == Lähteet == * * * === Viitteet === Luokka:Kanadalaiset jääkiekkoilijat Luokka:Vuonna 1990 syntyneet Luokka:Elävät henkilöt
Ei itketä lauantaina (televisio-ohjelma)

Ei itketä lauantaina oli MTV3:n syksystä 1993 kevääseen 1995 tuottama musiikkiohjelma, jonka juontajina olivat Anita Hirvonen ja Petri Kaivanto. Ohjelmaa ohjasivat vuorotellen Pertti Humppila ja Mervi Pohjanheimo tuottajanaan Pirkko Leisti. Ohjelmaa seurasi parhaimmillaan yli miljoona katsojaa ja sen esikuvina olivat ranskalainen Taratata ja englantilainen Top of the Pops. Ohjelmassa esiintyi useimmiten kaksi kotimaista artistia omien yhtyeidensä säestäminä ja yksi ulkomainen artisti playbackina tai singbackina. Tunnetuimpia ohjelmassa esiintyneitä ulkomaisia artisteja olivat mm. Take That, Tanita Tikaram, Johnny Logan ja Patricia Kaas. Luokka:1990-luvun suomalaiset musiikkiohjelmat Luokka:MTV3:n televisio-ohjelmat
Ei itketä lauantaina

Ei itketä lauantaina voi tarkoittaa ainakin seuraavia: *”Ei itketä lauantaina” (Wer wird denn am Sonntag weinen), useiden suomalaisten laulajien levyttämä kappale *Ei itketä lauantaina, vuosina 1993–1995 esitetty television musiikkiohjelma *Ei itketä lauantaina, Anita Hirvosen albumi vuodelta 1994
Greencycle

Greencycle (lyh. GC) oli suomalainen, Kajaanissa pääkonttoriaan pitävä sähköpyöriin, polkupyörän sähköistämiseen ja muihin kevyisiin sähkötoimisiin henkilökuljettimiin erikoistunut yritys. Päätoimialana Greencyclellä oli sähköistyssarjojen kehittäminen, maahantuonti, jälleenmyynti sekä polkupyörän sähköistyspalvelu. == Historia == Greencycle perustettiin toiminimenä vuonna 2011. Yritys sai alkunsa pienen harrastajajoukon päätöksestä ryhtyä tuomaan maahan polkupyörän sähköistyssarjoja, sillä vuonna 2011 sähköistyssarjat olivat Suomessa kohtalaisen tuntemattomia eikä Suomesta saanut kunnollisia muunnossarjoja. Silloiset sarjat olivat joko hyvin heikkolaatuisia ja epäluotettavia tai hinnoittelultaan tavallisen pyöräilijän saavuttamattomissa. Vuonna 2014 Greencycle kehitti ensimmäisen oman, Suomen olosuhteisiin suunnitellun muunnossarjansa. Vuonna 2015 Greencycle muuttui osakeyhtiöksi, koska toiminimi asetti rajoitteita yrityksen kasvaneelle toiminnalle. Vuonna 2015 Greencyclen muunnossarjat hyväksyttiin viralliseksi tuotemerkiksi. Samana vuonna lanseerattiin joukko muita Greencycle-tuotteita polkupyörän sähköistämiseen. Greencycle oli myös mukana liikenneviraston (Trafi) ja Demos Helsingin järjestämässä "sähköavusteisten polkupyörien tiekartta" -hankkeessa 2015. == Tuotteet == Sähköistyssarjojen, litiumakkujen sekä muiden sähköpyörätuotteiden lisäksi Greencycle myi ja toi maahan muitakin sähköisiä kevyitä henkilökohtaisia liikkumis- ja liikuntavälineitä sekä laitteita. Greencycle toi maahan muun muassa kokoontaitettavia sähköpyörätuoleja, tasapainoskoottereita, Segway-tyylisiä henkilökuljettimia, valmiita sähköistettyjä polkupyöriä sekä muiden polttoainekäyttöisten laitteiden sähköistyssarjoja. Vuonna 2016 Greencycle aloitti vähittäismyynnin lisäksi tukkumyynnin. ==Lähteet== *http://www.greencycle.fi/page/9/tietoa-meista *http://www.greencycle.fi/page/21/sahkopyoralla-kuntoilu-ja-kuntoutus *http://www2.liikennevirasto.fi/julkaisut/pdf8/lts_2015-10_sahkoavusteisten_polkupyorien_web.pdf *http://www.greencycle.fi/page/35/miksi-gc-on-paras-valinta-sahkopyoraa- hankittaessa *http://www.greencycle.fi/page/11/tietoa-tuotteistamme === Viitteet === == Aiheesta muualla == * Yrityksen kotisivut Luokka:Liikenne Luokka:Suomalaiset elektroniikkayhtiöt
Kiinansaippuamarja

Kiinansaippuamarja eli mukurossi (Sapindus mukorossi) on saippuamarjakasvien heimoon kuuluva lehtipuulaji. Puu tunnetaan alkuperäisellä levinneisyysalueellaan Nepalissa nimellä ritha tai reetha.Orwa C. A., Mutua, K. R., & Jamnadasss R. S. A. (2009) Agroforestree Database: a tree reference and selection guide (version 4.0). Retrieved from http://www.worldagroforestry.org/treedb/AFTPDFS/Sapindus_mukorossi.pdf Puun hedelmä tunnetaan yleisesti "kiinansaippuamarjana" tai "pesupähkinänä". Puu kasvaa Himalajan vuorten juurilla aina 1200 metrin (4000 jalan) korkeuteen asti. Puu kasvaa ravinneköyhässä maassa ja Nepalissa sitä istutetaan usein maanviljelijöiden kotien ympärille. Yksi puu voi tuottaa 30-35 kiloa hedelmiä vuodessa.Forestry Nepal (2014). Sapindus mukorossi. Retrieved from http://www.forestrynepal.org/resources/trees/sapindus-mukorossi Poudel, K. L. (2011). Trade potentiality and ecological analysis of NTFPs in Himalayan Kingdom of Nepal. Himalayan Research Papers Archives, 61. Retrieved from http://hdl.handle.net/1928/3300 == Käyttö == Puun hedelmiä käytetään muun muassa puhdistusaineena sekä lääkeaineena. === Puhdistusaineena === Pesupähkinä sisältää saponiinia, joka toimii saippuan tavoin puhdistavana aineena. Pesupähkinöitä käytetään hiusten, ihon ja vaatteiden luonnonmukaiseen puhdistamiseen. Saponiini toimii myös hyönteiskarkotteena, ja sillä voidaan esimerkiksi karkottaa täitä hiuspohjasta. === Lääkekäyttö === Upadhyay:n ja Singh:in mukaan mukaan pesupähkinät toimivat luontaislääkkeenä moniin eri vaivoihin. Niillä hoidetaan migreeniä ja päänsärkyä sekä iho-ongelmia, kuten finnejä ja ihottumia. === Tensidinä === Kiinansaippuamarjan hedelmästä uutettu öljy toimii luontaisena tensidinä eli pinta-aktiivisena aineena, ja sitä on käytetty mm. arsenikin puhdistamiseen rautapitoisesta maaperästä. == Lähteet == == Aiheesta muualla == * Kassu – Kasvien suomenkieliset nimet: Kiinansaippuamarja (Sapindus mukorossi) * United States Department of Agriculture (USDA): Sapindus mukorossi * Flora of Pakistan: Sapindus mukorossi * Upadhyay, & Singh, D. K., 2012: Pharmacological effects of Sapindus mukorossi — Revista do Instituto de Medicina Tropical de São Paulo, 54(5):273-280 (pdf) Luokka:Saippuamarjat Luokka:Aasian puut
Karl Söderman

Karl Söderman (7. toukokuuta 1863 Oulu – 21. lokakuuta 1911 Merano, Itävalta- Unkari) oli suomalainen insinööri, joka toimi Kone- ja Siltarakennus Oy:n toimitusjohtajana ja kasvatti siitä valmistusarvoltaan Suomen suurimman konepajan. (Archive.org) ==Elämä ja ura== Karl Södermanin suku on kotoisin Kruunupyystä. Söderman syntyi Oulussa, jossa hänen isänsä johti sahalaitosta. Sahanjohtajan tehtävien perässä perhe muutti ensin Poriin ja sieltä Porvoon Kaunissaareen. Koulun jälkeen Söderman pääsi Helsingin kaasutehtaan konepajaoppilaaksi ja tuli 1882 valituksi ylimääräisenä oppilaana Polyteknilliseen opistoon, josta valmistui 1886. Söderman sai 22-vuotiaana töitä valaisimia, voimansiirtolaitteita ja hydraulisia hissejä valmistavalta John Stenbergin konepajalta. John Didrik Stenbergin kuoltua 1886 Söderman vuokrasi konepajan itselleen ja jatkoi yhtiön johtajana 1888–1892. Joulukuussa 1891 erinomaisia tuloksia Stenbergillä saanut Söderman valittiin uuden Kone- ja Siltarakennus Oy:n isännöitsijäksi ja toimitusjohtajaksi. Yritys muodostettiin yhdistämällä entisen Osberg & Baden -konepajan Osbergin tehdas (Osbergska Verkstad) ja 1889 rautateiden rakentajaksi perustettu Siltarakennusyhtiö, jolloin syntyi Helsingin toiseksi suurin metalliteollisuusyritys Rautateiden konepajan jälkeen. Siltojen ja rautatievaunujen lisäksi Kone- ja Siltarakennus valmisti sellukattiloita, höyrykattiloita, separaattoreita, vaakoja, ammuksia, erilaisia valutuotteita ja jopa laivoja, ja tuotteista myytiin 1890-luvun puolivälissä noin 80 prosenttia Venäjälle. Yhtiö nousi tuotannon arvossa Suomen suurimmaksi konepajaksi. Vuonna 1905 Venäjän–Japanin sota nosti valmistusarvon yli 6,2 miljoonaan markkaan. Vuonna 1903 Karl Söderman valittiin vastaperustetun Suomen Metalliteollisuuden Harjoittajain Liiton puheenjohtajaksi. Suomen Yleinen Työnantajaliitto perustamisessa 1906 Söderman oli myös keskeisesti mukana ja toimi sen hallituksessa kuolemaansa saakka. Muita järjestöjen hallitustehtäviä Södermanilla oli Suomen Vientiyhdistyksessä, Suomen Metalliteollisuuskonttorissa, Arbetets Vänner i Sörnäs -yhdistyksessä sekä Helsingin Käsityö- ja Teollisuusyhdistyksessä. Hän oli myös Helsingin kaupunginvaltuuston jäsen 1896–1901 ja 1904–1906 sekä mukana perustamassa Teknikern-aikakauslehteä. Karl Söderman harrasti kilpapurjehdusta ja oli Nyländska Jaktklubbenin varakommodori. Hän voitti purjehduksessa Sinebrychoffin pokaalin vuonna 1905 Sanpriel-veneellä. Hän kuoli parantolassa Etelä-Tirolin Meranossa 1911. Samana vuonna hän oli saanut vuorineuvoksen arvon. (maksullinen) == Perhe == Södermanin tytär Ellen Alfhild (s. 1891) oli naimisissa toimittaja Ivar Lassyn kanssa. ==Lähteet== ==Kirjallisuutta== * Catani, Hugo F. (1931): Bergsrådet Karl Wilhelm Söderman. Luokka:Suomalaiset insinöörit Luokka:Vuorineuvokset Luokka:Suomalaiset yritysjohtajat Luokka:Kone- ja Siltarakennus Luokka:Helsingin kaupunginvaltuutetut Luokka:Vuonna 1863 syntyneet Luokka:Vuonna 1911 kuolleet
Katona

Katona voi tarkoittaa seuraavia: ==Sukunimi== * András Katona (s. 1938), unkarilainen vesipalloilija ja olympiamitalisti * Gábor Katona (s. 1952), unkarilainen kolmiloikkaaja ja pituushyppääjä * István Katona (s. 1928) , unkarilainen roomalaiskatolinen piispa * József Katona (1791–1830), unkarilainen kirjailija ja juristi * Kerry Katona (aik. McFadden, s. 1980), englantilainen laulaja ja televisioesiintyjä * Raimo Katona (vuoteen 1950 Kettunen, 1930–2001), suomalainen kenraalimajuri ja jalkaväen tarkastaja 1980–1984. ==Muita== * Katonajärvi, järvi Lapissa Raumalla Satakunnassa
David Cienciala

David Cienciala (s. 1. joulukuuta 1995 Třinec, Tšekki) on tšekkiläinen jääkiekkoilija. ==Ura== ===Seuraura=== Cienciala on HC Třinecin oma kasvatti. Hän voitti kaudella 2010–2011 koko Tšekin C-juniorisarjan pistepörssin tehoilla 36+41=77. Kaudeksi 2012–2013 Cienciala siirtyi Suomeen ja Rauman Lukon B-nuoriin, joiden paras pistemies ja maalintekijä hän oli tehoilla 32+28=60. Cienciala sijoittui koko B-nuorten SM-sarjan maalipörssissä toiseksi edellään vain Bluesin Teemu Pulkkinen ja jakoi pistepörssin neljännen sijan Kärppien Sebastian Ahon kanssa. Hänet palkittiin kauden päätteeksi sarjan parhaana hyökkääjänä Esa Peltonen -palkinnolla ja valittiin tähdistökentälliseen. Kauden 2013–2014 Cienciala pelasi Lukon A-nuorissa. Heinäkuussa 2014 Cienciala teki kaksivuotisen sopimuksen kasvattajaseuransa HC Třinecin Extraliga-joukkueen kanssa. Hänen tulokaskautensa toi 32 runkosarjaottelussa kolme maalia ja 18 playoff-ottelussa kaksi maalia. Cienciala voitti kauden päätteeksi Extraliga-hopeaa. Cienciala pelasi ison osan kaudestaan miesten pelejä myös lainalla sarjatasoa alempana 1. Národní Hokejová Ligan LHK Jestřábi Prostějovissa, jossa hän teki 17 runkosarjaottelussa tehot 4+3=7. ===Maajoukkueura=== Cienciala on pelannut kymmenen nuorten ja kolme poikien maaottelua. ==Muuta== Ciencialan isä Roman oli entinen alempien sarjojen jääkiekkoilija ja juniorivalmentaja. Hän menehtyi äkillisesti vuonna 2012. ==Tilastot== 2014–2015 HC Třinec ČEL 32 3 0 3 4 18 2 0 2 8 LHK Jestřábi Prostějov Tšekki 2 17 4 3 7 4 – – – – – 2015–2016 HC Frýdek-Místek Tšekki 3 32 15 16 31 20 – – – – – HC Třinec ČEL 5 0 0 0 0 – – – – – 2016–2017 HC Frýdek-Místek Tšekki 2 44 13 19 32 32 6 4 1 5 2 HC Třinec ČEL 14 1 1 2 6 2 1 0 1 0 2017–2018 HC Třinec ČEL 52 7 7 14 12 18 7 9 16 2 2018–2019 HC Třinec ČEL 37 5 3 8 32 17 4 2 6 8 HC Frýdek-Místek Tšekki 2 1 0 1 1 0 – – – – – 2019–2020 BK Mladá Boleslav ČEL 15 0 3 3 6 – – – – – 2020–2021 BK Mladá Boleslav ČEL 46 11 18 29 20 11 2 3 5 4 HC Slovan Ústí nad Labem Tšekki 2 2 1 1 2 0 – – – – – 7 kautta yhteensä ČEL 201 27 32 59 80 66 16 14 30 22 ==Lähteet== * * ===Viitteet=== Luokka:Tšekkiläiset jääkiekkoilijat Luokka:Vuonna 1995 syntyneet Luokka:Elävät henkilöt
Sara Waisglass

Sara Waisglass (s. 3. heinäkuuta 1998 Toronto, Kanada) on kanadalainen näyttelijä ja malli, joka tunnetaan parhaiten Frankie Hollingsworthin roolista Epitome Picturesin teinidraamasarjassa Degrassi: The Next Generation, Jordy Cooperina sarjassa Overruled! ja Traceynä elokuvassa Afterwards. Waisglass oli Degrassi–sarjan nuorin jäsen, ennen kuin Devyn Nekoda liittyi sarjaan kaudella 14. == Yksityiselämä == Waisglassillä on sisko nimeltä Carly. Hän antoi koiralleen nimeksi Gilly, SNL hahmon mukaan. == Filmografia == Elokuvat Vuosi Suomenkielinen nimi Alkuperäinen nimi Rooli Huom. 2008 Watering Mr. Cocoa Watering Mr. Cocoa Amber Lyhytelokuva Afterwards Afterwards Tracey 2015 Life Life koulutyttö Televisiosarjat Vuosi Suomenkielinen nimi Alkuperäinen nimi Rooli Huom. 2007 The Jane Show The Jane Show Jane (nuorena) Jakso: "It's All Relative" 2009–2010 Overruled! Overruled! Jordy Cooper 29 jaksoa 2013–2014 Degrassi: The Next Generation Degrassi: The Next Generation Frankie Hollingsworth 50 jaksoa 2014 Degrassi: Minis Degrassi: Minis Frankie Hollingsworth Jakso: "Dress You Up Part Three" 2015 Degrassi TV Degrassi TV Frankie Hollingsworth 2 jaksoa, minisarja Degrassi: Don't Look Back Degrassi: Don't Look Back Frankie Hollingsworth Televisioelokuva 2016 Degrassi: Next Class Degrassi: Next Class Frankie Hollingsworth 10 jaksoa == Lähteet == == Aiheesta muualla == * * Luokka:Elävät henkilöt Luokka:Vuonna 1998 syntyneet Luokka:Kanadalaiset näyttelijät
K. A. Petrelius

Karl Axel Petrelius, sukunimi myöh. Pohjakallio (24. helmikuuta 1863 Kitee – 26. marraskuuta 1926 Viipuri) oli suomalainen oppikoulun lehtori ja suomentaja. Petreliuksen vanhemmat olivat nimismies Johan Emanuel Petrelius ja Vendla Wilhelmina SkutnabbMartti Strangin Geneanet-sivusto : Karl Axel Petrelius. Hän pääsi ylioppilaaksi Jyväskylän lyseosta vuonna 1881 ja valmistui Helsingin yliopistosta voimistelunopettajaksi 1884 ja filosofian kandidaatiksi 1886. Petrelius oli Viipurin suomalaisen tyttökoulun historian, maantiedon ja suomen kielen kollegana ja nuorempana lehtorina vuosina 1900–1926. Petrelius oli naimisissa 1892-1895 Elisabet Pakarisen (1867-1895) kanssa ja vuodesta 1897 Linda Falckin (s. 1866) kanssa. Lehtori ja kirjailija K. A. Pohjakallio, suomalaisissa elokuvissa näytellyt Toivo Pohjakallio (1901–1959) ja professori Onni Pohjakallio olivat hänen poikiansa toisesta avioliitosta. == Suomennoksia == * Carl Georg Starbäck : Historiallisia romaaneja keskiajalta 1, Edellinen osa, Engelbrekt Engelbrektinpoika : kaksiosainen historiallinen romaani ; suom. K. A. Petrelius ; kuvat piirtänyt Jenny Nyström-Stoopendaal. WSOY 1898 * Carl Georg Starbäck : Historiallisia romaaneja keskiajalta 1, Jälkimmäinen osa, Engelbrekt Engelbrektinpoika : kaksiosainen historiallinen romaani ; suom. K. A. Petrelius ; kuvat piirtänyt Jenny Nyström-Stoopendaal. WSOY 1898–1899 * Emil Nervander : Fredr. Cygnaeus muistokuva : elämänkerrallisia piirteitä ja muistiinpanoja ; suomentaneet K. A. Petrelius ja O. Manninen. Suomalaisen Kirjallisuuden Seuran toimituksia 107. Helsinki 1907 * Carl Georg Starbäck : Engelbrekt Engelbrektinpoika : historiallinen romaani ; alkuteoksesta Engelbrekt Engelbrektsson suom. K. A. Petrelius ; korjannut ja lyhentänyt Kalle Salo. 3. painos WSOY 1954 Nimimerkillä K. A. P.: * Henry M. Drummond : Keski-Afrikka ; ruotsista suom. K. A. P. G. W. Edlund, Helsinki 1893 * Helene von Mühlau : Kolmannen lapsen jälkeen 1-3. Kirja, Helsinki 1915 * Väinämöisen valtaus ja retket ; laivapäiväkirjaan tehtyjen muistiinpanojen mukaan kirjoittanut Th. Segersven ; suomentanut K. A. P. WSOY 1920 (alkuteos Volynetz-expeditionen : enligt anteckningar i skeppsjournalen) * Felix Dahn : Attila : historiallinen romaani kansainvaelluksen ajoilta. WSOY 1922 == Lähteet == Luokka:Suomalaiset opettajat Luokka:Suomentajat Luokka:Vuonna 1863 syntyneet Luokka:Vuonna 1926 kuolleet
Marko Ritola (muusikko)

Marko Ritola on kotkalainen muusikko ja lauluntekijä, joka tunnetaan Sydänmaa- yhtyeen laulaja-kitaristina ja lauluntekijänä. 2000-luvulta lähtien Ritola on ollut soolouralla, jolloin häneltä ilmestyi debyyttialbumi Löytöretki. Albumilla on uusien kappaleiden lisäksi myös joitakin Sydänmaa-yhtyeen kappaleita. Ritola tekee nykyään keikkoja trubaduurina sekä duo- ja triokokoonpanojen kanssa. Usein keikat tapahtumat erilaisissa pubeissa, joissa on Ritolan mukaan tapahtunut paljon muutoksia. Ritola on myös tehnyt yhteistyötä Isto Hiltusen kanssa ja yhteistyön tuloksena on syntynyt kappaleita muun muassa Salla Krokille ja Tanja ja Mino -lauluduolle. Lisäksi hän on tehnyt myös käännöstekstejä Isto Hiltusen soolotuotantoon. Pertti Haverisen kanssa on myös syntynyt joitakin kappaleita muutamille artisteille. Ritola on tehnyt sävellyksiä sekä Sydänmaalle, omalle soolotuotannolle että joillekin artisteille. Jani Taipaleelle Ritola on sanoittanut kappaleen ”Mustasiipisen tie”, jonka Taipale on säveltänyt itse. == Soolotuotanto == * Löytöretki (Tosiviihde, 2005) * Lentoon (omakustanne, 2008) * Luuvalo (omakustanne, 2009) * Kaikki on hyvin (omakustanne, 2012) * Kultaiset kouluvuodet (kokoelma, omakustanne, 2014) * Kiitos kun kuuntelit (omakustanne, 2016) * Merta, hikeä ja kyyneleitä (MR-sanatuotanto, 2018) * Routamaan taika (omakustanne, 2022) == Lähteet == Luokka:Suomalaiset rocklaulajat Luokka:Suomalaiset laulaja-lauluntekijät Luokka:Suomalaiset sanoittajat Luokka:Syntymävuosi puuttuu Luokka:Elävät henkilöt
Sella Giudicarie

Sella Giudicarie on kunta Pohjois-Italiassa Trentino-Etelä-Tirolin alueella olevassa Trenton maakunnassa. Kunta perustettiin vuonna 2016, kun neljä kuntaa Bondo (704 asukasta), Breguzzo (572 asukasta), Lardaro (228 asukasta) ja Roncone (1 451 asukasta) yhdistyivät. Kuntaliitokset 2016 ==Lähteet== ==Aiheesta muualla== Luokka:Trenton maakunnan kunnat
Toivo Pohjakallio

Toivo Juhani Pohjakallio (3. huhtikuuta 1901 Viipuri – 1. lokakuuta 1959 Helsinki) oli suomalainen filosofian kandidaatti, oppikoulun opettaja ja elokuvanäyttelijä.Suomen kulttuurirahaston perustamiskeräyksen nimilista vuodelta 1938 : T. J. Pohjakallio Pohjakallion vanhemmat olivat Viipurin suomalaisen tyttökoulun historian, maantieteen ja suomen kollega ja nuorempi lehtori Karl Axel Petrelius (1863–1926) ja hänen toinen puolisonsa saksan- ja ranskankielen opettajana Viipurin suomalaisessa tyttökoulussa toiminut Linda Falck (s. 1866). Hänen veljiään olivat lehtori, kirjailija K. A. Pohjakallio ja professori Onni Pohjakallio. Martti Strangin Geneanet-sivusto : Toivo Juhani Pohjakallio Pohjakallio toimi opettajana Keravan yhteiskoulussa. Finna : Ryhmäkuva Keravan Yhteiskoulun (yksityisen oppikoulun) opettajia ja henkilökuntaa lukuvuonna 1949-1950 Pohjakallio näytteli elokuvissa Kajastus (1930), Jääkärin morsian (1931) ja Herrat täysihoidossa (1933). Lisäksi hänellä oli pieniä sivuosia elokuvissa Erämaan turvissa (1931), Laveata tietä (1931) ja Meidän poikamme ilmassa - me maassa (1934). EloNet : T. J. Pohjakallio == Lähteet == Luokka:Suomalaiset opettajat Luokka:Suomalaiset elokuvanäyttelijät Luokka:Vuonna 1901 syntyneet Luokka:Vuonna 1959 kuolleet
Tre Ville

Tre Ville on kunta Pohjois-Italiassa Trentino-Etelä-Tirolin alueella olevassa Trenton maakunnassa. Kunta perustettiin vuonna 2016, kun kolme kuntaa, Montagne (243 asukasta), Preore (413 asukasta) ja Ragoli (804 asukasta), yhdistyivät.Kuntaliitokset 2016 Tre Villen alueella sijaitsee osa Madonna di Campiglion hiihtokeskuksesta.Comune di Ragoli ==Lähteet== ==Aiheesta muualla== Luokka:Trenton maakunnan kunnat
Kiinanloisikka

Kiinanloisikka (Ophiocordyceps sinensis, aikaisemmin Cordyceps sinensis, tiibetiksi Yartsa gunbu (དབྱར་རྩྭ་དགུན་འབུ་, dbyar rtswa dgun 'bu), kiinaksi Dong Chong Xia Cao (冬蟲夏草 Dōng Chóng Xià Cǎo)) on tiibetiläisessä ja kiinalaisessa lääketieteessä käytetty sienilaji.Sung, G.H.; Hywel-Jones, N.L.; Sung, J.M.; Luangsa-ard, J.J.; Shrestha, B.; Spatafora, J.W. (2007) Phylogenetic classification of Cordyceps and the clavicipitaceous fungi, In: Stud. Mycol. 57:5–63 Alkuperäisen tieteellisen määritelmän ja nimen sienelle antoi Miles Joseph Berkeley. Sienelle annettiin myöhemmin 1800-luvulla nimi Cordyceps sinensis, joka muutettiin vuonna 2007 vastaamaan tarkemmin sen tieteellistä luokittelua.Species Fungorum. Kirk P.M., 2010-11-23 Kiinanloisikan tiibetinkielinen nimi tarkoittaa "talvella toukka, kesällä ruoho". Sieni elää loisena Thitarodes-sukuun kuuluvien yöperhosten ruumiissa. Perhoset munivat munansa maahan. Kun toukat kuoriutuvat, ne kaivautuvat syvemmälle maahan, jossa niihin tulee sieni-itiöitä. Itiöt alkavat kasvaa toukkien sisuksissa syöden niitä sisältäpäin. Sieni kasvattaa kuolleesta toukasta suvunjatkamistarkoituksessa maan päälle ulottuvan itiöemän, joka muistuttaa pientä ruskeaa kortta. Tämä sienen osa päästää ilmoille uusia sieni-itiöitä. Sieni kasvaa pienehköllä kasvualueella Himalajalla ja Tiibetin ylängöllä Intian, Nepalin, Kiinan ja Bhutanin alueilla. ==Lääkekäyttö== Kiinanloisikalla on esitetty olevan useita terveydellisiä vaikutuksia. Sillä sanotaan olevan yli 30 erilaista biologista vaikutusta ihmiseen. Sen sanotaan muun muassa parantavan vastustuskykyä, pienentävän kasvaimia, vähentävän tulehduksia ja toimivan antioksidanttina. Sieni on ollut jo yli 700 vuoden ajan tunnettu perinteisessä kiinalaisessa lääketieteessä, jossa sitä käytetään muun muassa afrodisiakana. Nykyisin kiinanloisikkaa myydään jo ympäri maailmaa luontaistuotteena. Kiinanloisikan suosio on johtanut siihen, että lajia uhkaa liiallinen poiminta, minkä takia sen kilohinta on noussut hyvin korkeaksi. Sientä ei ole onnistuttu viljelemään, vaan sitä poimitaan luonnonvaraisena Himalajan rinteiltä 3 000–5 000 metrin korkeudesta. ==Lähteet== Luokka:Hypocreales Luokka:Luontaistuotteet Luokka:Tiibet